

Päästeamet; info@rescue.ee

Politsei- ja Piirivalveamet Meie: 07.08.2024 nr 7-1/24-11

**Avalik väljapanek**

**Kulli külas asuva „Pistriku vkt 19 katastriüksuse ja lähiala detailplaneeringu“ detailplaneeringu vastuvõtmine ja avaliku väljapaneku korraldamine.**

Raasiku Vallavalitsus otsustab võtta vastu ja avalikustada Kulli külas asuva „Pistriku vkt 19 katastriüksuse ja lähiala detailplaneeringu“detailplaneeringu (Autor: Entec Eesti, töö nr 1474-24).

Detailplaneeringu vastuvõtmisega Raasiku vallavalitsus kinnitab, et detailplaneering vastab õigusaktidele ja valla ruumilise arengu eesmärkidele.

Detailplaneeringu eesmärk on jagada planeeringuala Pistriku vkt 19 kinnistu 3-ks elamumaa ja 1-ks transpordimaa krundiks, mille suurused ja ehitusõiguse ulatused vastavad Raasiku valla üldplaneeringu tingimustele. Planeeringuala pindala on ligikaudu 1,1 ha.

Planeeritav Pistriku vkt 19 kinnistu asub Kulli külas olemasoleva elamupiirkonna servas. Tegemist on 11300 Lagedi-Aruküla-Peningi teest edelapoole jääva elamupiirkonnaga, mis on ümbritsetud põldude ja metsaga ning kus asub kokku ca 42 elamukrunti.

Juurdepääsuvõimalused planeeritavale maa-alale on head.

Detailplaneeringuga kavandatud tegevused on kooskõlas Raasiku valla üldplaneeringuga, milles on planeeringuala juhtotstarbeks määratud elamumaa. Alal ei ole varasemalt kehtestatud detailplaneeringuid.

Detailplaneeringu on kooskõlastanud Politsei- ja Piirivalveamet, Päästeamet.

Detailplaneeringu avalik väljapanek toimub 21. augustist - 04. septembrini 2024. a (k.a.). Raasiku vallamajas ja valla veebilehel. Avaliku väljapaneku jooksul on kõigil isikutel õigus avaldada detailplaneeringu kohta arvamust. Arvamused palume saata elektrooniliselt raasiku.vald@raasiku.ee või postiga aadressile Tallinna mnt 24, Aruküla, Harjumaa 75201.

Avaliku väljapaneku jooksul on paberkandjal materjalidega võimalik tutvuda asutuse lahtiolekuaegadel, elektroonselt endale sobival ajal. Soovitame detailplaneeringu materjalidega tutvuda elektroonselt. Menetlusdokumentidega on võimalik tutvuda Raasiku vallavalitsuses paberkandjal, kuid tungival vajadusel ja etteteatamisel saab Raasiku vallavalitsus korraldada ka menetlusdokumentidega tutvumise võimaluse elektroonselt. Täiendav info: Indrek Mikk, indrek.mikk@raasiku.ee või postiga aadressile Tallinna mnt 24, Aruküla, Harjumaa 75201.

Lugupidamisega

(allkirjastatud digitaalselt)

Toomas Teeväli
vallavanem

Koostaja:
Indrek Mikk
planeeringute spetsialist

tel +372 53501209
indrek.mikk@raasiku.ee